KBANK จับมือแอมเวย์ใช้ QR Code ชำระเงิน
KBANK จับมือแอมเวย์ใช้ QR Code ชำระเงินครั้งแรกในธุรกิจขายตรงไทย
10 ม.ค. 2561

นายพัชร สมะลาภา (ซ้าย) รองกรรมการผู้จัดการอาวุโส ธนาคารกสิกรไทย จำกัด (มหาชน) หรือ KBANK และนายกิจธวัช ฤทธีราวี (ที่ 2 จากซ้าย) กรรมการผู้จัดการ บริษัท แอมเวย์ (ประเทศไทย) จำกัด เปิดตัวบริการรับชำระเงินด้วยคิวอาร์ โค้ด (QR Code) เป็นครั้งแรกของธุรกิจขายตรงในประเทศไทย เพิ่มความสะดวกให้แก่นักธุรกิจแอมเวย์ และสมาชิกให้สามารถชำระเงินค่าสินค้าด้วยคิวอาร์ โค้ด
โดยเปิดให้ใช้บริการแล้ววันนี้ ณ แอมเวย์ ช็อปทุกสาขา ทั่วประเทศ พร้อมรับโปรโมชั่นพิเศษเมื่อมียอดชำระเงินด้วย QR Code ผ่านแอปพลิเคชัน K PLUS ตั้งแต่ 300 บาทขึ้นไป/รายการ รับเงินคืนเข้าบัญชี 50 บาท จนถึงวันที่ 31 มีนาคม 2561 ณ แอมเวย์ ช็อป สำนักงานใหญ่ เมื่อเร็ว ๆ นี้